

**Referat fra informasjonsmøte om industriplanene 08.07.2021**

**Arendals Fossekompani:** Morten Henriksen

**Grunneiere:** Nils Lyngroth og Svein Ragnvald Bøylestad

**Oppmøte**: ca 50 stk

**Svein Ragnvald Bøylestad:** Jeg vil begynne med å informere om det som er bakgrunnen for at de her tinga dukka opp. Og det er den stasjonen vi ser bak oss her. I 2014 og tida før det så tok Statnett kontakt og gav beskjed om at de skulle etablere en stor Sentralnettstasjon her. Det var verken jeg eller Nils begeistra for i det hele tatt og vi kjempa knallhardt og hadde mange runder med dem for å få lagt den vekk og få gjort noe sånn at det ikke skulle bli et sånt inngrep som vi ser bak oss her. Det gjør at området nå er prega av industri allerede.

Så ser vi det at de siste åra så har det vokst fram kraftkrevende industri og fra i fjor litt før denne tida her, så meldte Morrow Batteries seg som en aktør som ønska å etablere seg på Sørlandet. Så skjønte vi tidlig at det er et kraftbehov som er så stort og at de 4 Sentralnettstasjonene som ligger på Sørlandet, Tonstad, Kvinesdal, Støleheia og her er sentrale i dette. Denne her på Bøylestad er en av de sterkeste. Så skjønte vi det at hvis det blir en etablering på de aktuelle områdene som Tvedestrand, Arendal, Grimstad, Åmli og Gjerstad her i Østre Agder så må de hente strømmen herfra. Og da trenger man ikke å være veldig framsynt for å skjønne at det innebærer store inngrep for oss som grunneiere. Derfor så begynte vi, Nils og jeg prosessen med å se på disse arealene som ligger helt inntil sentralnettstasjonen og at de var aktuelle områder for nettopp det prosjektet. Det fikk vi veldig fort bekrefta at det var. Området rundt her er allerede veldig berørt av kraftlinjer og ellers så er det veldig mye skog. I tillegg så vi veldig fort at togforbindelser og store vannressurser til kjøling i nærheten gjorde at området var veldig interessant. Så i den prosessen fikk vi en del tilskudd bla fra Regionalt Næringsfond for å utrede dette området og se på de alternativene som er her.

Så blir det etter hvert klart at området ikke blir valgt av Morrow og mye av grunnen til det var at området ikke var regulert i det hele tatt. Samtidig som valget til Morrow faller ned på Arendal som område for å etablere seg, så ser vi som har vært involvert i denne prosessen at det er andre som tydeligvis har fulgt med utenfra og som har sett at dette området fortsatt er veldig interessant. Så da begynner henvendelsene å komme. Først er det næringsinteresser fra Østlandet og fra Vestlandet. I tillegg så melder Arendals Fossekompani seg som interessert i et samarbeid om disse arealene. Så blir det jo veldig lett for oss å velge hvem vi skal samarbeide med for dette er veldig fremmed for oss alle sammen. Og da å kunne samarbeide med en lokal aktør som vi vet vil nærområdene bra, det er en trygghet for oss i denne prosessen. Derfor blir dette valget mye lettere.

Så skrider prosessen framover både for vår del og i forhold til batterifabrikken i Arendal og så begynner vi allerede nå å se at presset på dette området som vi ser kommer, kommer fortere enn vi tror. Senest på tirsdag ble vi informert av Agder Energi i møte om at de ønsker å jevne hele transformatorstasjonen ute ved veien med jorda og så vil de lage den største nettstasjonen de noen gang har laget her. I tillegg vil de lage to helt nye kraftgater i tillegg til den eksisterende. Noe som innebærer at de skal ha et hundremetersbelte snauhogd rake veien til Arendal. Som grunneiere så er ikke vi interesserte i å sitte å se på dette her uten å gjøre noe igjen. Så valget med å ta grep om disse områdene og prøve å styre de selv, det blir ikke veldig vanskelig. Vi har akkurat hatt møte med Agder Energi og du Nils har hatt enda mer kontakt med dem, så kanskje du kan fortelle litt om linjer og den prosessen som de har.

06:25

**Nils Lyngroth:** Jeg kan fortsette litt. For ei uke siden heiv jeg meg rundt og hoppa i fallskjerm for første gang og det var veldig gøy. Jeg var vel mindre spent da enn jeg er nå. Jeg skal bare gjenta litt av det Svein Ragnvald sa om denne stasjonen. Det er en stasjon som jeg brukte sinnsykt mye ressurser på. Jeg og Oddrun ble enige om at etter at vi hadde hatt den runda med dem, og hvis vi ikke fikk det til, så ville vi aldri gidde å kjempe igjen.

Og så starter det som skjer nå som er et mye større inngrep for min del. Dette er peanuts i forhold til det som skal skje nå. Grunnen til at jeg er gått med på dette nå, det er det som skal skje nå. Det skal inn den gigantiske stasjonen, den andre skal slettes og alle linjene skal opp dit og nye linjer skal ut og inn. I det første utkastet til den nye stasjonen skulle den ligge helt inntil den som ligger bak oss her, men det ville ikke Statnett. De trengte mere plass og derfor blir den flytta lenger vekk.

Jeg skal ta et lite eksempel på hvordan dette har vært. Alle her oppe eier et eller annet. Et hus eller et eller annet. Så tar jeg et eksempel. Foreldrene til Kirsten Henningsen eier en fin eiendom ute på Fevik. En dag så blir Mister Henningsen oppringt av naboen der han forteller at i går så skjedde det noe rart. Da var det fullt av folk som løp rundt i hagen deres og gjorde ting og tang. Dagen etter så ringer Mister Henningsen til kommunen og lurer på hva som skjer? Dere var jo med målbånd og alt i hagen. Nei, vi vet ingenting. Vi har ikke vært der. Så går det en måned og så kommer det et brev i posten der det står at vi har bruk for hagen deres. Vi skal ha tre mål av dere fordi vi skal bygge opp en klatrepark og vi skal ha ballbinger. Det kan vi ta etter den og den loven. Vi skal strekke oss litt langt så vi skal gi deg 2500 kr for målet. Så går det ei lita stund og så har de bruk for mere plass. Vi skal ha det som er på den andre sida av huset også. Der skal vi bygge….. (Kirsten Henningsen avbryter Nils Lyngroth)

**Kirsten Henningsen**: Den var god Nils, bare stopp. Det er det dummeste jeg har hørt. Kutt ut. Gjør det saklig. Sånn driver du ikke på. Kutt ut Nils og hold deg til saken. Min far på 86 år skal ikke dras inn i dette!

Nils Lyngroth fortsetter, men publikum avbryter, buer og sier: Hold deg til saken!

**Nils Lyngroth**: I hvert fall så bygger dette på seg og til slutt så kan de finne på å ta hele eiendommen til din far på Fevik Kirsten. Sånn er det blitt her. De kommer inn. Jeg får ikke greie på noe. Jeg får bare greie på at de skal ha nettstasjon. De skal ha linjer. Og så på tirsdagens møte så fikk vi jo greie på at utover dette så er det ikke nok kapasitet på disse linjene

Stopp 10:24 (Mangler ca 1min av Nils sitt innlegg. Skal få det av Håvard)

Start: 11.50:

**Nils Lyngroth**: Jeg nekter å gi meg. Dette stopper aldri når det gjelder linjene ut herfra. De har en storsatsing i Grimstad og de vet at linjene skal ut herfra. Jeg tror at folk på Bøylestad og Bøylefoss bare må innse at denne statnettstasjonen er nøkkelen til at ting forandrer seg her. Jeg hadde en kjøretur med Else i vinter/vår og så spør hun plutselig: Pappa hvorfor er du så lei deg for tida? Hva er det som gjør at det er så vanskelig? Er det noe dumt som vi ikke vet om? Er du sinna på mamma? Og da måtte jeg bare forklare at det er pga Agder Energi og alt det rundt som kommer inn og jeg klarer ikke å stoppe det. Jeg har ikke en sjanse og jeg har prøvd masse. Jeg har prøvd med disse nye linjene som kommer ut som går inn fra stasjonen som går rett forbi hytta til onkel Geir og langs Bøylestadvannet om det hadde gått an å legge de på den andre siden av Eikelandsknatten og ut mer usynlig og svaret har vært ensidig nei. De er ikke interessert. Så tvang jeg, så ble det oppretta en grunneierkontrakt og så ringte jeg til Kurt Inge Lauvland og så spurte jeg om jeg i hvert fall ikke kunne få den traseen. Er det mulig å i hvert fall komme med et innspill? Den traseen er den gule dere ser på kartet. Gul heltrukken linje. På tirsdagens møte når vi egentlig har vært litt med Fossekompaniet og Fossekompaniet har advokat, så var dette et kjempeforslag. Det er rart hvordan ting kan snu seg når det blir litt makt bak.

Det er påstått i denne saken at jeg ikke har egne meninger. Det er mange som sier at jeg bare dilter etter de andre. Dette er en fullstendig gjennomtenkt prosess. Jeg ser at eiendommen min blir spist opp.

Vi var på en løpetur med onsdagsgjengen og der ble gladnyheten spredt at nå er Morrow kommet til Arendal. De diskuterte mye rundt det og at det var positivt med tanke på arbeidsplasser og byggenæring og alt. Jeg kunne ikke annet enn å gripe inn og sa at det er starten til det som kommer. Og da var det Ragnar som grep inn og sa at sånn er det. Det er faktisk et samfunnsansvar grunneierne må ta. Jeg skal lure på hvis det hadde havnet i Skyttermyrheia hos Ragnar eller om det hadde havnet hos Tor Espen eller Siri, eller på Sør- Hidle om dere hadde tenkt helt likt?

Vi har en sak på Bøylestad som har vært gående og det er å legge ut ny strøm til Tore og de som er gravd ned. Den har vi ikke fått til grunneieravtale sammen og samfunnsansvar til. Dette her er faktisk min siste sjanse til å påvirke hvordan linjer skal gå ut og hvordan det nye skal bli her. Kan jeg klare å få det slik at Agder Energi må innrette seg og legge linje-gater sånn som jeg vil og må legge den nye tomta i forhold til der jeg ønsker i forhold til den tomta som vi nå ønsker å gjøre noe med og i tillegg til at Agder Energi må ta betalt for industritomt, så er faktisk veldig mye av mitt oppnådd

# 16:25

Det har blitt klaga på at det er holdt igjen informasjon at det ikke har kommet noe ut. En av de grunnene er faktisk meg fordi jeg har hatt Agder Energi pustende i nakken over lang tid og har villet gjennom avtaler og befaringer og ditt og datt som jeg gjennom flere måneder har trenert på grunn av at vi har jobba med dette. Jeg vet at aviser har blitt grundig lest opp og i mente og det har også stått en sak i avisa om akkurat disse linjene her. Det er rart at ikke bygda har kommet med en eneste kommentar til meg. Jeg har ikke fått en kommentar på at dette er synd Nils. Dere har visst det, i hvert fall en del av dere har visst det. Det virker nesten som holdninga er at den skal bare Nils ta. Jeg har kanskje vært for snill. En stor takk til dere som har turt å ringe til meg. Det er svært få. Jeg var nede og leverte noen materialer til Terje Solheim på lørdag. Du stakk hull på ballen med en gang. Det var sinnsykt godt. Det har vært gørrtungt. Rolf du ringte også og det redda faktisk den uka fordi det var så sinnsykt vondt alt jeg hørte rundt meg.

Alle her som vet hva en reguleringsplan er, det kan godt være at planer for ditt og datt har gått for fort, eller ditt eller datt og det kan Morten sikkert si en hel drøss om. Men alle de som prøver å regulere eller gjøre noe annerledes, da blir det galt. Da blir det protester. Det blir jo ditt og datt. Det kan sikkert Alf Jørgen svare en drøss på i forhold til hyttefelter de har hatt og ditt og datt. Det vil jo alltid oppstå. Det verste for meg i denne saken er at ingen har kommet bort og spurt. Det har bare blitt snakka masse rundt. Jeg har fått veldig mye tilbake. Ikke fra bygda her, men fra folk som har stoppa meg. Hør her er dette sant? Er det ditt eller er det datt? Det har vært vanvittig mye skittkasting bak ryggen min som har kommet tilbake. Da kan de heller komme og si det til meg. Kall meg en drittsekk, kall meg en idiot, men dere trenger ikke å gå bak ryggen på meg. Jeg var på grunneiermøte for alle disse linjene ute i Moland så kommer det plutselig 4 stykker bort til meg. Jeg tekte hva i huleste er det jeg har gjort nå. Nå er det noe steingalt. De hadde tydeligvis stått og snakka. Det er jo det som skjer bak ryggen din nå. Det er helt jævlig. Vi må få stoppa det. Jeg vet ikke noe sa jeg. Det er bare så mye forferdelig stygg snakk. Hvorfor er det nødvendig? Dere kan vel for søren snakke med meg.

**Knut Aall**: Jeg beklager, men jeg trodde det var informasjon om det som foregår her nå vi skulle høre om?

**Kirsten Henningsen**: Hvor er sakligheten? Dette er noe annet. Det var ikke dette vi var innkalt til!

**Nils Lyngroth:** Jeg skal fortsette å bo her oppe og jeg ønsker at utviklinga her kan tilpasses slik at det går an å bo her oppe. Jeg håper bare at det kan bli greit for alle selv om det er en omveltning. Jeg håper til slutt at jeg har tenkt at hvis Oddrun har bakt ei kake så har Statnett tatt to stykker av den kaka, Agder Energi tar to stykker til den nye trafoen og til linjene da tenker jeg kanskje at det går tre eller fire stykker. Og så er det stykker til den ene og så til den andre ettersom de nye linjene kommer. Så kanskje en eller annen gang i framtida at Ole eller Else eller Johan vil sitte igjen med å få smake på den kaka. Min frykt de siste dagene er at noen skulle gå til foreldrene mine og gnu på dem. Det har heldigvis ikke skjedd og det er jeg faktisk veldig glad for.

21:23

**Morten Henriksen**: Jeg skal ikke holde noe sånn følelsesladet innlegg. Jeg skal holde meg litt mer til fakta. Fossekompaniet er inne i dette fordi vi driver med utvikling. Det er det Fossekompaniet er til for. Og det har vi drevet med helt siden 1910 faktisk. Når kraftstasjonen her oppe ble bygd så var det for å utvikle industri på Eydehavn. 3000 arbeidsplasser og ca 1000 her oppe i anleggsperioden. Det er noe av det som driver samfunnet framover. Og så er det jo alltid sånn i etterkant, den gangen også litt mindre systematisk hvordan vi skal håndtere ting, men at det var noen som var uenige den gangen også, det er helt sikkert. Så er det jo sånn at når vi setter i gang den type ting så er ikke det tatt ut av det blå.

22:25

Vi synes jo det er hyggelig å kunne gjøre dette sammen med grunneierne. Det har vi sagt til de to hele tida. De hadde jo andre muligheter her, altså de kunne selge det ut, men de vil heller ha kontroll på det. Vi har mange satsninger innen det grønne skiftet fremover. Vi jobber med batteri, hydrogen, datasentre og en hel rekke andre ting som er den nye typen grønne industrier. Det er veldig forskjellig fra den gamle kraftkrevende industrien. Det er en helt annen type virksomhet med mye automatisering. Så kan man jo mene hva man vil om det. Men det er nå engang sånn at myndighetene våre ønsker at vi skal utvikle Norge, foredle de råvarene vi har i Norge og begynne å produsere mere. Vi ligger sist på Europatabellen over å foredle de råvarene vi har i Norge dvs dårligst i en studie som nylig kom ut og det må vi gjøre noe med hvis vi skal ha noe å leve av om 20 år og 30 år. Det er ikke sånn at vi går tilbake til 1800 tallet. Vi må skape industri og næring i Norge. Og det er grunnen til at vi er med på dette. Så ser vi også at det var et stort initiativ som var støttet av LO, NHO, alle arbeidsgivertaker organisasjonene pluss en lang rekke av industrien gikk ut og sa at den prosessen som har vært rundt batterifabrikkene den var så kaotisk og det var så mange håpløse prosjekter hvor det var helt umulig å få kraft fram så nå ba de myndighetene om å regulere de områdene som har god tilgang på kraft. Og så pekte de på SIVA, statens selskap for industriutvikling og ba de om å sette i gang. Men så har ikke de det mandatet.

24:25

Men poenget er at om ikke vi hadde startet nå så hadde det initiativet kommet uansett, men da hadde det vært i statlig regi. Så er det jo sånn at når du setter i gang noe sånt så får du jo alltid noen som mener at du gjør ting feil osv derfor har vi det jo sånn i Norge at vi har verdens mest gjennomregulerte samfunn. Ingen land i verden har et bedre system for å følge opp alle mulige konsekvenser. Det kan jeg skrive under på for jeg har vært i veldig mange land. Vi skal gjennom reguleringsplanen, vi skal gjennom kommuneplanen. Vi skal gjennom høringer og vi skal gjennom konsesjoner. Alt dette skal gjennomføres som en del av dette her. Vi skal ha studier på natur og miljø. Vi skal ha studier på støy og vei og trafikk. Og vi skal en rekke ting på utslipp hvis det er noe utslipp fra den industrien som kommer. Det er ingenting som kan bygges hvid du ikke har gjort det. Så jeg kan bare bekrefte med en gang at vi kommer til å sørge for at alle prosesser som er pålagt i det norske samfunnet de kommer vi til å følge. Hvis ikke er vi ikke en seriøs aktør. Så å påstå noe annet det vil være helt feil. Så håper jo jeg at når du ser på området rundt her så er jeg helt enig med grunneierne at dette er et område som allerede er industri. Dette her er ikke noe annet enn industri for meg. Moderne industri i dag ser ikke noe dårligere ut enn dette her, heller bedre. Og ikke støyer den noe mere heller. Det som dere høre bak her er dannelse av ozon. Og så kan man jo mene hva man vil om det. Ozon er ikke noen heldig gass, men heldigvis er det så små mengder at den ikke er farlig for folk. Innover her som er det området vi snakker om, vil være helt ideelt. Det er ingen husstander inni der så vidt jeg vet?

**Kirsten Henningsen**: Det er bare våtmark. Det er mye våtmark innover her og det sier jo Miljøverndepartementet mye om.

**Morten Henriksen**: Jo, men det er jo derfor vi gjennomfører konsekvensutredninger. Vi tenker jo ikke å hoppe bukk over dem. Hvis man skal ha en ordentlig prosess rundt det, så må man vente på dem. Man jo jo ikke bare anta at det finnes noe der.

**Kirsten Henningsen:** Å ja, men vi vet jo at det finnes noe der. Jeg har gått turer der mange ganger. Du får ta deg en tur innover.

**Morten Henriksen**: Men det er jo engang sånn at hvis myndighetene prioriterer at sånne ting skal komme i nærheten av nettet så syns jeg jo at dette er et av de bedre stedene. Og hvis det i tillegg kan skaffe arbeidsplasser så syns jeg det er ytterligere positivt. Men det er nå bare mitt enkle perspektiv og Fossekompaniet sitt enkle perspektiv.

27:13

**Svein Ragnvald Bøylestad:** Så har jeg bare lyst til å avslutte litt. Først så kan jeg overlappe Morten litt med hva vi har gjort så langt. Vi grunneiere har begge forma en søknad via jordloven hvor vi har bedt om å få fradele hvert vårt areal fra våre gårder og jeg har ingen problem med å si at vi ser en større oppside ved å fradele den eiendommen og faktisk skape noe her kontra å se på at man blir veldig berørt i forhold til linjer og der vanlig skogdrift helt sikker ikke vil gi de samme mulighetene. Så vi har bedt om en fradeling og den har vi hatt i kommunestyret og det er starten. Det er ikke et endelig vedtak eller en endelig prosess som er fullført. Det er bare et lite steg i en startfase. Og så er det sånn at vi er veldig opptatt av at dette skal bli gjort riktig og vi vil gjerne informere. Vi hadde forventa at Statsforvalteren ville se inn på denne saken her fordi det er en veldig spesiell måte å starte de opp på som sikkert ikke er så veldig kjent blant folk. Og det har vi også fått varsel om at de vil kikke på og det er helt greit. Det er som forventa.

Og så er det litt på det personlige planet også. Vi skjønner jo at det er mye prat. Og for meg og Nils sin del som ikke er profesjonelle aktører, så er ikke det noe vi er vant til og det er ikke noe vi har grunnlag for å gjøre på hundre prosent vis. Så det må dere bare ha oss unnskyldt. Vi gjør bare det vi tror er riktig. Og vi skjønner at vi ikke treffer på det blant alle folk. Vi er veldig åpne for å prate med alle om denne saken og vi syns det er veldig fint hvis alle kommer og tar det opp ansikt til ansikt med oss.

Dette her lå i postkassa mi i dag morges. Et usignert brev. Det er ikke så hyggelig. Der står det beskrevet at jeg er en forsikringssvindler, en eiendomshai, en pyroman, jeg driver med svart arbeid og selger andres gjenstander på Finn. Jeg er en nullskatteyter som ikke bryr meg om fellesskapet. Jeg er arbeidsløs fordi jeg bruker arbeidstida mi på private formål. Jeg er egoistisk og vil gjerne ødelegge bygda for penger. Det er veldig spesielt å få servert sånt i postkassa, men for min part så er det altså sånn at løgner og usannheter det preller litt av meg heldigvis. Det er ikke helt krise, men det som jeg ikke synes er greit det er at en som er her i dag velger å ikke ta kontakt med meg, men går på døra til min far, mine foreldre. Og det er vi som står her som er ansvarlige for dette prosjektet. Og angripe min far og de eldre som ikke har noe ansvar for det og bruke andre saker og ting som gjør at man blir berørt og at man sitter og er ordentlig prega av det, det syns jeg ikke er greit en plass. Og det vil jeg bare si at jeg håper virkelig at vi kan prate sammen og ikke gå bak ryggen på folk. Så er det det som Nils var inne på at vi skal bo her akkurat likedan som før. Jeg har to gutter på null og to år. De skal fortsette å bo her. Og jeg er så himla opptatt av den veien og infrastrukturen som er her skal være trygg og god for dem, for meg og for bygda vår. Vi har allerede hatt møte med fylkesordføreren og fylkeskommunen for å se på mulige andre veialternativer hvis dette realiserer seg i noe stort. Det er ikke slik at vi tenker at dette skal gå den ene eller den andre veien. Vi er veldig opptatt av det. Og det samme med støy. Vi har tegna inn tomta sånn at den ligger mest mulig vekk fra all bebyggelse på Bøylestad. Det er bare å studere kartene så ser dere at den ligger bak Eikelandsknatten og det er tatt høyde for å skjerme den mest mulig.

**Solveig Bygdås:** Hva med oss på Bøylefoss da? Vi får jo lyden rett inn. Vi har ikke fått nabovarsel engang. Kari og Torleif Hegland som grenser til industritomta har ikke fått nabovarsel de heller. Vi som får lyden rett over dalen har ikke fått ett eneste nabovarsel selv om ordføreren lovte det på torsdag. Det er dårlig. Og så får vi høre av politikere og ordføreren at vi er så positive. Det er forferdelig og løgnaktig.

**Svein Ragnvald Bøylestad:** Jeg takker for det, Solveig. Som sagt så er der mye som ikke stemmer som tydeligvis er oppstått i denne situasjonen her. For bygda sin del er det ikke gjort noen uttalelser på det. Og det skjønner jo alle som står her i dag at informasjonsmøtet er nå og vi har ikke hatt respons fra bygda i det store og hele som gjør at vi har kunnet gi noen tilbakemeldinger.

**Solveig Bygdås**: Vi har jo ikke visst en ting. Hvordan skal du få noen reaksjoner da? Hvordan skal du vite hvordan folk tenker når du ikke sier noe til dem?

**Svein Ragnvald Bøylestad:** Vi takker for det innspillet der.

**Nils Lyngroth:** Jeg kan godt si noe i forhold til informasjonsbiten. Og det har vært egentlig vært kappløpet mitt med Agder Energi. De har pusta meg i nakken og vil ha kontroll over det før vi får kontroll over det selv. Og nå har jeg kanskje sjans til å påvirke hvor jeg har lyst til å ha linjene og også hvor deres stasjon skal ligge der borte. Det er kort og godt det.

**Solveig Bygdås:** Du har tatt et valg for alle oss andre med at du skal skjerme ditt.

**Nils Lyngroth**: Ja, det kan jeg godt stå for. Jeg må kjempe for det som går til grunne for meg.

**Solveig Bygdås**: Så får vi kjempe for det som går til grunne for oss.

**Svein Ragnvald Bøylestad:** Avslutningsvis før vi åpner opp for innspill og spørsmål så kan jeg bare si at det kartet vi har sendt rundt viser jo linjetraseer og det viser et alternativ som Agder Energi har som går langs Bøylestadvannet og som vil lage en hundre meter bred gate og gå nærme ei hytte og et hus og det kjemper vi imot. Pga den situasjonen og den sammenkomsten vi har fått til her nå, så har vi nå gehør og det tror jeg kan være til fordel.

**Nils Lyngroth:** Jeg kan jo legge til at den linja som går forbi Vålandsmyr, der blir antageligvis linjene helt vekk. Nå skal de jo rive de som er nærmest husene og så snakker de om at den andre også forsvinner i løpet av noen få år. Og det er jo kanskje litt positivt.

**Svein Ragnvald Bøylestad**: Avslutningsvis vil jeg bare si, selv om jeg tror at det går klart frem av det vi har sagt til nå, så er det ikke snakk om det blir et industriområde her, det er bare snakk om når. Så jeg vil mene at vi kan ha den diskusjonen på det nivået her. Så da sier vi at det er greit og så åpner vi for innspill og spørsmål hvis der er noe.

Stopp 35:30